CELEX: 32011D0538
Language: sl
Date: 2011-09-12 00:00:00
Title: Sklep Sveta 2011/538/SZVP z dne 12. septembra 2011 o spremembi Sklepa 2010/565/SZVP o misiji Evropske unije za pomoč in svetovanje pri reformi varnostnega sektorja v Demokratični republiki Kongo (EUSEC RD Congo)

13.9.2011   
            
            
               SL
            
            
               Uradni list Evropske unije
            
            
               L 236/10
            
         SKLEP SVETA 2011/538/SZVP
   z dne 12. septembra 2011
   o spremembi Sklepa 2010/565/SZVP o misiji Evropske unije za pomoč in svetovanje pri reformi varnostnega sektorja v Demokratični republiki Kongo (EUSEC RD Congo)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28 in člena 43(2) Pogodbe,
   ob upoštevanju naslednjega:
   
               (1)
            
            
               Svet je 21. septembra 2010 sprejel Sklep 2010/565/SZVP o misiji Evropske unije za pomoč in svetovanje pri reformi varnostnega sektorja v Demokratični republiki Kongo (EUSEC RD Congo) (1).
            
         
               (2)
            
            
               Treba je določiti referenčni finančni znesek za misijo za obdobje od 1. oktobra 2011 do 30. septembra 2012.
            
         
               (3)
            
            
               Misija se bo izvajala v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –
            
         SPREJEL NASLEDNJI SKLEP:
   Člen 1
   Sklep 2010/565/SZVP se spremeni:
   
               1.
            
            
               člen 5(6) se nadomesti z naslednjim:
               „6.   V okviru svojih pristojnosti vodja misije tesno sodeluje z vodjo delegacije EU in vodji misij držav članic v Kinšasi.“;
            
         
               2.
            
            
               v členu 9(1) se doda drugi pododstavek:
               „Referenčni finančni znesek za kritje odhodkov, povezanih z misijo, za obdobje od 1. oktobra 2011 do 30. septembra 2012 znaša 13 600 000 EUR.“;
            
         
               3.
            
            
               člen 12(4) se nadomesti z naslednjim:
               „4.   Vodja delegacije EU v Kinšasi v splošnem okviru dokumentov za načrtovanje zagotovi lokalne politične smernice za misijo EUSEC RD Congo.“;
            
         
               4.
            
            
               člen 12(7) se črta.
            
         Člen 2
   Ta sklep začne veljati na dan sprejetja.
   
      V Bruslju, 12. septembra 2011
      
         
            Za Svet
         
         
            Predsednik
         
         M. DOWGIELEWICZ
      
   
   
      (1)  UL L 248, 22.9.2010, str. 59.